देश के प्रथम प्रधानमंत्री पंडित जवाहरलाल नेहरु की यादों को देश ने आज तक सहेजकर रखा है। लेकिन अब केन्द्र की मोदी सरकार ने जवाहरलाल नेहरु मेमोरियल फंड पर अपनी आंखे टेढ़ी कर ली हैं। बता दें कि सरकार ने जवाहरलाल नेहरु मेमोरियल फंड (JNMF), जो कि नेहरु मेमोरियल म्यूजियम एंड लाइब्रेरी की इमारत से संचालित होता है, उसे जगह खाली करने का नोटिस दे दिया है। बता दें कि जवाहरलाल नेहरु मेमोरियल फंड की मौजूदा चेयरपर्सन यूपीए अध्यक्ष सोनिया गांधी हैं। 11 सितंबर को आवास एवं शहरी विकास मंत्रालय ने जेएनएमएफ को 24 सितंबर तक बिल्डिंग खाली करने का नोटिस दिया था। नोटिस में जेएनएमएफ के प्रशासनिक सचिव डॉ. बालकृष्णनन को संबोधित करते हुए कहा गया है कि जेएनएमएफ ने ‘अनाधिकृत रुप से’ तीन मूर्ति भवन के एक हिस्से पर साल 1967 से कब्जा किया हुआ है।